# MAD TV

### Από τη Βικιπαίδεια, την ελεύθερη εγκυκλοπαίδεια

Το MAD TV είναι ελληνικός τηλεοπτικός σταθμός. Δημιουργήθηκε στις 6 Ιουνίου 1996 και ήταν ο πρώτος μουσικός τηλεοπτικός σταθμός της Ελλάδας. Το 2006 λειτούργησε για πρώτη φορά το MAD RADIO o ραδιοφωνικός σταθμός του MAD TV στην συχνότητα των 106,2 FM.

Το λογότυπο του MAD TV

## [Επεξεργασία] Πρόγραμμα, κοινό

Το Mad απευθύνεται κυρίως σε νεανικό κοινό. Εκπέμπει σε 24ωρη βάση και το πρόγραμμα του αποτελείται κατά 35% από ελληνικό και 65% από ξένο ρεπερτόριο.[εκκρεμεί παραπομπή] Το 90% της μουσικής είναι τελευταίες κυκλοφορίες από το pop, έντεχνο, ηλεκτρονικό, ροκ, R&B και hip hop ρεπερτόριο.

Το πρόγραμμα περιλαμβάνει εκπομπές με θεματολογία που περιλαμβάνει μουσικές ειδήσεις από όλο τον κόσμο, καλλιτεχνικά νέα, Internet, videogames, σινεμά, clubbing, συναυλίες, συνεντεύξεις και αφιερώματα σε γνωστούς Έλληνες και ξένους καλλιτέχνες.

Ποσοτικά στοιχεία τηλεοπτικού κοινού:

1. Η αναγνωρισιμότητα των προϊόντων των χορηγούμενων εκπομπών, ανέρχεται στο 80% του συνόλου των τηλεθεατών του MAD.
2. Η μέση εβδομαδιαία κάλυψη του σταθμού στην ηλικιακή ομάδα 15-24 ετών είναι 45% (AGB HELLAS).
3. Το μέσο εβδομαδιαίο μερίδιο τηλεθέασης του σταθμού στις ηλικίες 15-24 είναι 5% (AGB HELLAS).
4. Το 48% του κοινού είναι γυναίκες, ενώ το 52% του κοινού είναι άνδρες.
5. Το 40% των τηλεθεατών έχει ηλικία 13-17 ενώ το υπόλοιπο 60% έχει ηλικία 18-24.Το 92% του κοινού έχει τουλάχιστον μέση εκπαίδευση.
6. Το 70% του κοινού ανήκει στην μέση - ανώτερη κοινωνικοοικονομική τάξη.

Το 2004 το MAD διοργάνωσε για πρώτη φορά τα MAD Video Music Awards, μια απονομή βραβείων σε μουσικά video clip ελλήνων καλλιτεχνών. Σε αυτά τα βραβεία το δικαίωμα ψήφου ανήκει αποκλειστικά στο κοινό.

## [Επεξεργασία] Εγκαταστάσεις

Το MAD TV εκπέμπει με αναμεταδότες από Πάρνηθα και Υμηττό στις συχνότητες 20UHF και 68UHF αντίστοιχα.

Οι εγκαταστάσεις του MAD εκτείνονται σε 1.100 τετραγωνικά μέτρα, με 3 στούντιο. Το σύστημα λήψης των περισσότερων παραγωγών είναι τρικάμερο, όπως και οι εξωτερικές εγγραφές. Υπάρχουν 1 αναλογικό και 4 ψηφιακά μοντάζ, αυτοματοποιημένο control room, master control, continuity room και ξεχωριστό τμήμα γραφικών.

Στις 25 Οκτωβρίου 1997 άρχισε η εκπομπή του σήματος του MAD στο Hotbird 3 του δορυφόρου Eutelsat σε ολόκληρη την Ευρώπη. Η δορυφορική αναμετάδοση του προγράμματος, διευκόλυνε στην εξάπλωση της επίγειας μετάδοσης του MAD σε ολόκληρη την Ελλάδα, μέσω αναμετάδοσης μέρους του προγράμματος, σε συνολικά 21 τοπικά κανάλια στους περισσότερους Νομούς. Το πρόγραμμα του MAD μεταδίδεται επίσης ζωντανά, μέσω επίγειων αναμεταδόσεων και καλωδιακών δικτύων στο FYROM, στην Αλβανία, στην Βουλγαρία, στην Κύπρο και στην Αυστραλία. Από τον Νοέμβριο του 1999 το MAD ανήκει στο δορυφορικό μπουκέτο της NOVA.

## [Επεξεργασία] Κατάλογος εκπομπών του MAD TV

- Mixer
- Juke Box
- Breakfast
- TOP 5
- OK
- Funked
- MAD TOP-10
- Cinemad
- Χρονομηχανή
- TV War
- Post Alternative
- Street Beat
- Street Beat Weekend
- Trash Me
- Ninja TV
- MAD Night Out
- Loud
- First
- Experience Zone
- Happy Tree Friends
- The MAD Platinum Charts
- MAD X-Rays
- UK Top
- US Top
- MadNES
- Flesh

## [Επεξεργασία] Εξωτερικοί σύνδεσμοι

- Επίσημη ιστοσελίδα

Ανακτήθηκε από "http://el.wikipedia.org../../../m/a/d/MAD_TV_5e55.html"

Κατηγορίες: Άρθρα που χρειάζονται παραπομπές | Ελληνικοί τηλεοπτικοί σταθμοί | Μουσικοί τηλεοπτικοί σταθμοί

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English